A tous ceux qui verront et orront ces presentes lettres Ayne de Coiffy garde du seel de la presvote de Montigny salut Saichent tous que lan de grace mil quatre cens vingt six le vint huit jour de juillet en presence de moy et Jehan fèvre de Muesvy tabellion jurez et estably a ce faire au dict Montigny et en la presvote chatellenie et ressort de par le roy notre sire Nous estans en labbaye de Morimond vindrent illec Jehan de Raiches diz Danchoison et Huguenin Langardes de Bevans emb deux sergens de très haulte et puissante personne monseigneur le duc de Bougogne au bailliage d’Amont Lesquelz de leur plainz greys feirent restablissements realment et de fait de leur chapperons aux religieux abbé et couvent dudit Morimond pour et au nom de certaines gaiges qu’ilz avoient prins par execution en la grange et justice d’Andoivre seans entre Ische et Serqueulx appartenant es diz religieux sur ung amodiateur d’icelle grange appelle Jehan de Bourbone point de laquelle chause yceux religieux requis instrument qui lui fut octroyé par ces presentes En temoign de laquelle chouze je Ayme garde du sel dessus nome Ay scelle ces presentes lettres du sel de ladicte presvote de Montigny et de mon propre seel et en contreseel et seignées de mon seings manuel avec le scel et sceing dudit jurez mis a ces presentes sauf tous droiz ce fut fait lan et jour dessus dit.
